stanford-oval/wikipedia huggingface dataset:
อำเภอเมืองอุบลราชธานี

บทความนี้เกี่ยวกับอำเภอ สำหรับความหมายอื่น ดูที่ อุบลราชธานี (แก้ความกำกวม)
| อำเภอเมืองอุบลราชธานี |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Mueang Ubon Ratchathani

คำขวัญ: อำเภอเมืองอุบลฯ   ถิ่นชนพุทธศาสตร์   พระธาตุยิ่งใหญ่   หอไตรโบราณ   ศาลหลักเมืองเลื่องลือ   งานฝีมือเครื่องทองเหลือง   ทุ่งศรีเมืองเทียนใหญ่   หาดวัดใต้น่าทัศนา   เทียนพรรษางามล้ำ   หัตถกรรมผ้าไหม   พระเจ้าใหญ่อินทร์แปลง   พักเอาแรงหาดคูเดื่อ
แผนที่จังหวัดอุบลราชธานี เน้นอำเภอเมืองอุบลราชธานี
พิกัด: 15°13′44″N 104°51′15″E﻿ / ﻿15.22889°N 104.85417°E﻿ / 15.22889; 104.85417
ประเทศ:  ไทย
จังหวัด: อุบลราชธานี
พื้นที่
 • ทั้งหมด: 406.4 ตร.กม. (156.9 ตร.ไมล์)
ประชากร (2564)
 • ทั้งหมด: 224,525 คน
 • ความหนาแน่น: 552.47 คน/ตร.กม. (1,430.9 คน/ตร.ไมล์)
รหัสไปรษณีย์ : 34000
รหัสภูมิศาสตร์: 3401
ที่ตั้งที่ว่าการ: ที่ว่าการอำเภอเมืองอุบลราชธานี ถนนศรีณรงค์ ตำบลในเมือง อำเภอเมืองอุบลราชธานี จังหวัดอุบลราชธานี 34000
 ส่วนหนึ่งของสารานุกรมประเทศไทย
เมืองอุบลราชธานี เป็นอำเภอขนาดใหญ่ในจังหวัดอุบลราชธานี และเมื่อมองจากแผนที่จะเป็นลักษณะคล้าย ๆ รูปปลา
ในอดีตพื้นที่อำเภอเมืองอุบลราชธานีมีพื้นที่ใหญ่มาก ทำให้ไม่สามารถดูแลได้อย่างทั่วถึง จึงมีการแยกพื้นที่ออกมาเป็น 2 กิ่งอำเภอ ได้แก่ กิ่งอำเภอดอนมดแดง ในปี พ.ศ. 2534 และกิ่งอำเภอเหล่าเสือโก้ก ในปี พ.ศ. 2537 และได้ยกฐานะขึ้นเป็นอำเภอดอนมดแดง เมื่อปี พ.ศ. 2539 และอำเภอเหล่าเสือโก้ก ในปี พ.ศ. 2550
ที่ตั้งและอาณาเขต

อำเภอเมืองอุบลราชธานีตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดกับอำเภอม่วงสามสิบและอำเภอเหล่าเสือโก้ก
ทิศตะวันออก ติดกับอำเภอดอนมดแดงและอำเภอสว่างวีระวงศ์
ทิศใต้ ติดกับอำเภอสว่างวีระวงศ์ อำเภอวารินชำราบ และอำเภอกันทรารมย์ (จังหวัดศรีสะเกษ)
ทิศตะวันตก ติดกับอำเภอเขื่องใน
เหตุการณ์สำคัญ

19 พฤษภาคม พ.ศ. 2553 ระหว่างการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 นาย เพิน วงศ์มา และ นาย อภิชาติ ระชีวะ ถูกกระสุนปืนเสียชีวิต
การแบ่งเขตการปกครอง > การปกครองส่วนภูมิภาค

อำเภอเมืองอุบลราชธานีแบ่งพื้นที่การปกครองเป็น 12 ตำบล 156 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | ในเมือง |  |  | (Nai Mueang) |  |  | - |  |  |  | 7. | หนองบ่อ |  |  | (Nong Bo) |  |  | 13 หมู่บ้าน |  |
| 2. | หัวเรือ |  |  | (Hua Ruea) |  |  | 16 หมู่บ้าน |  |  |  | 8. | ไร่น้อย |  |  | (Rai Noi) |  |  | 20 หมู่บ้าน |  |
| 3. | หนองขอน |  |  | (Nong Khon) |  |  | 15 หมู่บ้าน |  |  |  | 9. | กระโสบ |  |  | (Krasop) |  |  | 12 หมู่บ้าน |  |
| 4. | ปทุม |  |  | (Pathum) |  |  | 12 หมู่บ้าน |  |  |  | 10. | กุดลาด |  |  | (Kut Lat) |  |  | 13 หมู่บ้าน |  |
| 5. | ขามใหญ่ |  |  | (Kham Yai) |  |  | 26 หมู่บ้าน |  |  |  | 11. | ขี้เหล็ก |  |  | (Khilek) |  |  | 11 หมู่บ้าน |  |
| 6. | แจระแม |  |  | (Chaeramae) |  |  | 10 หมู่บ้าน |  |  |  | 12. | ปะอาว |  |  | (Pa-ao) |  |  | 8 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอเมืองอุบลราชธานีประกอบด้วยองค์กรปกครองส่วนท้องถิ่น 13 แห่ง ได้แก่
เทศบาลนครอุบลราชธานี ครอบคลุมพื้นที่ตำบลในเมืองทั้งตำบล
เทศบาลเมืองแจระแม ครอบคลุมพื้นที่ส่วนใหญ่ของตำบลแจระแม
เทศบาลตำบลอุบล ครอบคลุมพื้นที่บางส่วนของตำบลขามใหญ่และตำบลแจระแม (นอกเขตเทศบาลเมืองแจระแม)
เทศบาลตำบลขามใหญ่ ครอบคลุมพื้นที่ตำบลขามใหญ่ (นอกเขตเทศบาลตำบลอุบล)
เทศบาลตำบลปทุม ครอบคลุมพื้นที่ตำบลปทุมทั้งตำบล
องค์การบริหารส่วนตำบลหัวเรือ ครอบคลุมพื้นที่ตำบลหัวเรือทั้งตำบล
องค์การบริหารส่วนตำบลหนองขอน ครอบคลุมพื้นที่ตำบลหนองขอนทั้งตำบล
องค์การบริหารส่วนตำบลหนองบ่อ ครอบคลุมพื้นที่ตำบลหนองบ่อทั้งตำบล
องค์การบริหารส่วนตำบลไร่น้อย ครอบคลุมพื้นที่ตำบลไร่น้อยทั้งตำบล
องค์การบริหารส่วนตำบลกระโสบ ครอบคลุมพื้นที่ตำบลกระโสบทั้งตำบล
องค์การบริหารส่วนตำบลกุดลาด ครอบคลุมพื้นที่ตำบลกุดลาดทั้งตำบล
องค์การบริหารส่วนตำบลขี้เหล็ก ครอบคลุมพื้นที่ตำบลขี้เหล็กทั้งตำบล
องค์การบริหารส่วนตำบลปะอาว ครอบคลุมพื้นที่ตำบลปะอาวทั้งตำบล
สถานที่สำคัญ > สถานที่ท่องเที่ยว

ทุ่งศรีเมือง
ศาลหลักเมืองอุบลราชธานี
พิพิธภัณฑสถานแห่งชาติ อุบลราชธานี
พิพิธภัณฑ์เปิดบ้านก้านเหลือง
สวนสาธารณะหนองบัว
สวนสาธารณะห้วยม่วง
ห้วยวังนอง
หาดคูเดื่อ
วัดทุ่งศรีเมือง
สถานที่สำคัญ > สถาบันการศึกษา > โรงเรียนมัธยม สพฐ.

โรงเรียนเบ็ญจะมะมหาราช
โรงเรียนนารีนุกูล
โรงเรียนปทุมพิทยาคม
โรงเรียนเตรียมอุดมศึกษาพัฒนาการ อุบลราชธานี
โรงเรียนนารีนุกูล ๒
โรงเรียนวิทยาศาสตร์จุฬาภรณราชวิทยาลัย อุบลราชธานี
โรงเรียนมัธยมบ้านปะอาว
โรงเรียนหนองขอนวิทยา
โรงเรียนหนองบ่อสามัคคีวิทยา
สถานที่สำคัญ > สถาบันการศึกษา > โรงเรียนสาธิต

โรงเรียนสาธิตมหาวิทยาลัยราชภัฏอุบลราชธานี
สถานที่สำคัญ > สถาบันการศึกษา > โรงเรียนพระปริยัติธรรม แผนกสามัญศึกษา

โรงเรียนบาลีสาธิตศึกษา มหาจุฬาลงกรณราชวิทยาลัย จังหวัดอุบลราชธานี วัดทุ่งศรีเมือง
โรงเรียนกิตติญาณวิทยา วัดมหาวนาราม
โรงเรียนศรีศาสนวิทยา วัดด้ามพร้า
สถานที่สำคัญ > สถาบันการศึกษา > โรงเรียนเอกชน

โรงเรียนอัสสัมชัญอุบลราชธานี
โรงเรียนอาเวมารีอา
โรงเรียนฮั้วเฉียวกงฮัก
โรงเรียนฮั้วเฉียวอุบลราชธานี 2
โรงเรียนยุวทูตศึกษา 2
โรงเรียนสมเด็จ
โรงเรียนอุบลวิทยากร
สถานที่สำคัญ > สถาบันการศึกษา > อาชีวศึกษา

วิทยาลัยอาชีวศึกษาอุบลราชธานี
วิทยาลัยเทคนิคอุบลราชธานี
วิทยาลัยสารพัดช่างอุบลราชธานี
วิทยาลัยเกษตรและเทคโนโลยีอุบลราชธานี
สถานที่สำคัญ > สถาบันการศึกษา > อุดมศึกษา

มหาวิทยาลัยมหาสารคาม ศูนย์อุบลราชธานี
มหาวิทยาลัยราชภัฏอุบลราชธานี
มหาวิทยาลัยสุโขทัยธรรมาธิราช ศูนย์วิทยพัฒนาจังหวัดอุบลราชธานี
มหาวิทยาลัยมหาจุฬาลงกรณราชวิทยาลัย วิทยาเขตอุบลราชธานี
มหาวิทยาลัยราชธานี
มหาวิทยาลัยการจัดการและเทคโนโลยีอีสเทิร์น
วิทยาลัยพยาบาลบรมราชชนนี สรรพสิทธิประสงค์
สถานที่สำคัญ > โรงพยาบาล

โรงพยาบาลสรรพสิทธิประสงค์
โรงพยาบาลพระศรีมหาโพธิ์
โรงพยาบาลห้าสิบพรรษามหาวชิราลงกรณ
โรงพยาบาลมะเร็งอุบลราชธานี
โรงพยาบาลกองบิน 21
โรงพยาบาลราชเวช
โรงพยาบาลอุบลรักษ์-ธนบุรี
โรงพยาบาลร่มเกล้า
โรงพยาบาลพริ้นซ์ อุบลราชธานี
โรงพยาบาลมะเร็งชีวามิตรา (โรงพยาบาลเอกชนเฉพาะทางด้านการรักษาโรคมะเร็งแห่งแรกของภาคตะวันออกเฉียงเหนือ)
โรงพยาบาลเด็กสรรพสิทธิ์ประสงค์ (โรงพยาบาลเด็กของรัฐแห่งแรกในส่วนภูมิภาค)
สถานที่สำคัญ > ท่าอากาศยาน

ท่าอากาศยานนานาชาติอุบลราชธานี
เขตเทศบาลในอำเภอเมืองอุบลราชธานี
ศาลหลักเมืองอุบลราชธานี
วงเวียนน้ำพุบริเวณสะพานข้ามแม่น้ำมูล
กูบาลิเบร

| ค็อกเทลทางการของไอบีเอ |
| --- | --- |

ประเภท: ค็อกเทล
แอลกอฮอล์หลักตามปริมาตร:  รัม 
การเสิร์ฟ: ออนเดอะร็อกส์; เทลงบนน้ำแข็ง
สิ่งตกแต่งมาตรฐาน: มะนาวฝาน
ภาชนะมาตรฐาน:  แก้วไฮบอลล์
วัตถุดิบที่ กำหนดโดย ไอบีเอ†:  โคล่า 12 เซนติลิตร  รัมขาว 5 เซนติลิตร  น้ำมะนาวสด 1 เซนติลิตร 
การเตรียม: เทส่วนผสมทั้งหมดลงในแก้วไฮบอลที่ใส่น้ำแข็งไว้แล้ว ตกแต่งด้วยมะนาวฝาน
† กูบาลิเบร โดยสมาคมบาร์เทนเดอร์นานาชาติ
กูบาลิเบร (สเปน: cubalibre, cuba libre; แปลว่า คิวบาเสรี) เป็นเครื่องดื่มไฮบอลที่ประกอบด้วยโคล่า รัม น้ำแข็ง และน้ำมะนาว (ในหลายสูตร) ตามธรรมเนียมเดิมนั้น ส่วนผสมที่เป็นโคล่าจะใช้โคคา-โคล่า ("โค้ก") และส่วนผสมที่เป็นแอลกอฮอล์จะใช้รัมขาว เช่น บาคาร์ดี อย่างไรก็ตาม ในการเตรียมเครื่องดื่มชนิดนี้อาจใช้รัมและโคล่าได้หลายประเภทและยี่ห้อ และอาจเติมน้ำมะนาวหรือไม่ก็ได้ เนื่องจากมีสูตรที่เรียบง่ายและมีส่วนผสมราคาไม่แพงและหาได้ทั่วไป กูบาลิเบรจึงเป็นหนึ่งในเครื่องดื่มแอลกอฮอล์ที่ได้รับความนิยมมากที่สุดในโลก
กูบาลิเบรได้รับการคิดขึ้นในคิวบาในช่วงต้นคริสต์ทศวรรษ 1900 ต้นกำเนิดที่แน่นอนไม่เป็นที่ทราบแน่ชัด แต่เริ่มได้รับความนิยมหลังจาก ค.ศ. 1900 ไม่นาน ขณะนั้นมีการนำโคคา-โคล่าบรรจุขวดจากสหรัฐเข้าสู่คิวบาเป็นครั้งแรก ต้นกำเนิดของเครื่องดื่มมีความเกี่ยวข้องกับการปรากฏของสหรัฐในคิวบาหลังสงครามสเปน-สหรัฐใน ค.ศ. 1898 โดยชื่อเครื่องดื่มคือ กูบาลิเบร เป็นคำขวัญของขบวนการเรียกร้องเอกราชคิวบา บางครั้งมีผู้กล่าวว่ากูบาลิเบรได้รับการคิดขึ้นในช่วงสงครามสเปน-สหรัฐ อย่างไรก็ตาม เหตุการณ์นี้เกิดขึ้นก่อนการจัดจำหน่ายโคคา-โคล่าไปยังคิวบาใน ค.ศ. 1900 เครื่องดื่มชนิดหนึ่งที่มีชื่อว่า "กูบาลิเบร" เป็นที่รู้จักกันแล้วแน่นอนใน ค.ศ. 1898 แต่มีส่วนผสมเป็นน้ำเปล่าและน้ำตาลทรายแดง
บรรณานุกรม

Brown, Jared McDaniel; Miller, Anistatia Renard (2009). Cuba: The Legend of Rum. Mixellany Limited. ISBN 978-0976093787.
Betancourt, Marian (2007). "Cuba Libre".  ใน Smith, Andrew F. (บ.ก.). The Oxford Companion to American Food and Drink. Oxford University Press. ISBN 978-0199885763.
Coulombe, Charles A. (2005). Rum: The Epic Story of the Drink that Conquered the World. Citadel Press. ISBN 0806525835.
Curtis, Wayne (2009). And a Bottle of Rum: A History of the New World in Ten Cocktails. New York, NY: Three Rivers Press. ISBN 978-0307512857.
Gjelten, Tom (2008). Bacardi and the Long Fight for Cuba: The Biography of a Cause. Penguin Group. ISBN 978-0670019786.
Kingwell, Mark (2007). Classic Cocktails: A Modern Shake. Macmillan Publishers. ISBN 978-0312375232.
Kurlansky, Mark (2017). Havana: A Subtropical Delirium. Bloomsbury Publishing USA. ISBN 978-1632863935.
Mariani, John F. (2015). "Cuba Libre". Encyclopedia of American Food and Drink. Bloomsbury Publishing. ISBN 978-1620401613.
กาลักติโกส

ซีเนดีน ซีดาน (ซ้าย) และเดวิด เบคแคม (ขวา) สองสุดยอดนักเตะในนาม "กาลักติโกส"
กาลักติโกส (สเปน: Galácticos) เป็นคำในภาษาสเปน มีความหมายตรงตัวว่า "ที่เกี่ยวข้องกับดาราจักร" หรือ "ผู้มาจากดาราจักร" แต่ในวงการฟุตบอลนำมาใช้เรียกบรรดานักเตะที่มีค่าตัวแพงและมีชื่อเสียงระดับโลกของสโมสรฟุตบอลเรอัลมาดริด ซึ่งก็คือ "ดารา" หรือ "ซูเปอร์สตาร์" ในดาราจักรนั่นเอง คำนี้ยังใช้สื่อถึงนโยบายของเรอัลมาดริดภายใต้การบริหารของประธานสโมสรโฟลเรนติโน เปเรซด้วย โดยในช่วงนั้นเขาจะซื้อตัวผู้เล่นจากสโมสรอื่นอย่างน้อยหนึ่งคนในฤดูร้อนของทุกปี สรุปคือ "กาลักติโกส" ซึ่งเป็นรูปพหูพจน์ของ "กาลักติโก" (galáctico) สื่อความหมายถึงนโยบายซื้อนักเตะและบรรดานักเตะที่ถูกซื้อตัวมาตามนโยบายนั้น
ในปัจจุบัน กาลักติโกสมีนัยความหมายทั้งในแง่บวกและแง่ลบ โดยในช่วงแรกนิยมใช้เพื่อเน้นความยิ่งใหญ่ของเหล่านักเตะซูเปอร์สตาร์และการสร้างทีมระดับโลกของเรอัลมาดริด แต่ภายหลังคำนี้เริ่มมีความหมายแฝงในเชิงลบมากขึ้น โดยใช้เป็นคำเยาะหยันนโยบายซื้อตัวนักเตะของสโมสร หลังจากที่สื่อต่าง ๆ ได้รับรู้ว่า ท้ายที่สุด (ของกาลักติโกสยุคแรก) นโยบายดังกล่าวไม่สามารถพาทีมไปสู่ความสำเร็จในระดับที่คาดหวังได้
กาลักติโกสยุคแรก

เกิดขึ้นในปี ค.ศ. 2000–2006 สร้างขึ้นโดยโฟลเรนติโน เปเรซ โดยการใช้เงินซื้อเหล่านักฟุตบอลชื่อดังมารวมตัวกัน เช่น
หลุยส์ ฟิโก้ (38.7 ล้านปอนด์ จากบาร์เซโลนา) เข้าร่วมในปี ค.ศ. 2000
ซีเนดีน ซีดาน (46 ล้านปอนด์ จากยูเวนตุส) เข้าร่วมในปี ค.ศ. 2001
โรนัลโด (26 ล้านปอนด์ จากอินเตอร์มิลาน) เข้าร่วมในปี ค.ศ. 2002
เดวิด เบคแคม (25 ล้านปอนด์ จากแมนเชสเตอร์ยูไนเต็ด) เข้าร่วมในปี ค.ศ. 2003
ไมเคิล โอเวน (8 ล้านปอนด์ พ่วงอันโตนิโอ นุญเญซจากลิเวอร์พูล) เข้าร่วมในปี ค.ศ. 2004
และส่วนที่เหลือเป็นเด็กปั้นทีมเยาวชนของเรอัลมาดริดที่แจ้งเกิดจนกลายมาเป็นซูเปอร์สตาร์ชื่อดังระดับโลก
ราอุล กอนซาเลซ
อิเกร์ กาซิยัส
กาลักติโกสยุคแรกสิ้นสุดลงเนื่องจากเปเรซพ้นจากตำแหน่งเก้าอี้ประธานสโมสร และรามอน กัลเดรอน ประธานที่รับงานต่อจากเปเรซก็ปล่อยตัวนักเตะชื่อดังเหล่านั้นออกไป ไม่ว่าจะเป็นโรนัลโด, ลูอิช ฟีกู, เดวิด เบคแคม ส่วนซีเนดีน ซีดานได้แขวนสตั๊ดไปหลังจากเล่นฟุตบอลโลก 2006 และพ่ายให้กับอิตาลี โดยกัลเดรอน ประธานในปี ค.ศ. 2007–2008 ได้ประกาศผ่านสื่อว่า เรอัลมาดริดได้หมดยุคของกาลักติโกสแล้ว ยุคกาลักติโกสยุคแรกจึงหมดไป
กาลักติโกสยุคที่ 2

ในสมัยที่รามอน กัลเดรอน เข้ามารับตำแหน่งประธานสโมสร เรอัลมาดริดทำผลงานได้แย่กว่าที่คิด และทำให้สโมสรฟุตบอลบาร์เซโลนาซึ่งเป็นคู่แข่งก้าวขึ้นมาเป็นสโมสรที่เก่งที่สุดในลาลิกา เขาจึงพ้นจากตำแหน่งประธานสโมสรไป และอดีตประธานโฟลเรนติโน เปเรซก็ได้รับเลือกเข้ามานั่งแท่นเป็นประธานสโมสรอีกครั้ง
หลังจากที่บาร์เซโลนาคว้า 3 แชมป์ในปี ค.ศ. 2008–2009 ทำให้เรอัลมาดริดจากที่เคยยิ่งใหญ่มาก่อนนั้น ดูเหมือนจะเป็นรองบาร์เซโลนามากขึ้นเรื่อย ๆ ดังนั้นทางเรอัลมาดริดจึงหาวิธีที่จะกลับมายิ่งใหญ่อีกครั้ง และการกลับมาของเปเรซก็ทำให้แฟนบอลเรอัลมาดริดต้องตกตะลึงกับการสร้างกาลักติโกสรุ่นที่ 2 โดยการใช้เงินมหาศาลนำนักเตะซูเปอร์สตาร์ในยุคนี้มารวมตัวในสโมสรอีกครั้ง ได้แก่
กาก้า (65 ล้านยูโร จากเอซีมิลาน) เข้าร่วมในปี ค.ศ. 2009
คริสเตียโน โรนัลโด (94 ล้านยูโร จากแมนเชสเตอร์ยูไนเต็ด) เข้าร่วมในปี ค.ศ. 2009
การีม แบนเซมา (41 ล้านยูโร จากออแล็งปิกลียอแน) เข้าร่วมในปี ค.ศ. 2009
ชาบี อาลอนโซ (34 ล้านยูโร จากลิเวอร์พูล) เข้าร่วมในปี ค.ศ. 2009
แกเร็ธ เบล (91 ล้านยูโร จากทอตนัมฮอตสเปอร์) เข้าร่วมในปี ค.ศ. 2013
ดูเพิ่ม

สโมสรฟุตบอลเรอัลมาดริด
แหล่งข้อมูลอื่น

The Galacticos Era | Real Madrid Galacticos เก็บถาวร 2009-07-26 ที่ เวย์แบ็กแมชชีน (อังกฤษ)
กาก้า (ซ้ายสุด) และคริสเตียโน โรนัลโด (ขวาสุด) ถือว่าเป็น "กาลักติโกส" ในปัจจุบัน
กีฬาทางน้ำชิงแชมป์โลก 1975

| --- | --- |
เมืองเจ้าภาพ:  กาลี, โคลอมเบีย
ประเทศเข้าร่วม: 39 ประเทศ
นักกีฬาเข้าร่วม: 682 คน
วันที่: 19 กรกฎาคม – 27 กรกฎาคม 1975
← 1973 เบลเกรด1978 เบอร์ลิน →
กีฬาทางน้ำชิงแชมป์โลก 1975 (อังกฤษ: 1975 World Aquatics Championships; สเปน: Campeonato Mundial de Natación de 1975) จัดขึ้นที่กาลี, ประเทศโคลอมเบีย ระหว่างวันที่ 19 กรกฎาคม – 27 กรกฎาคม โดยมีนักกีฬาเข้าร่วมทั้งหมด 682 คน
สรุปเหรียญการแข่งขัน

| อันดับที่ | ประเทศ | 1 ! | 2 ! | 3 ! | รวม |
| --- | --- | --- | --- | --- | --- |
| 1 |  สหรัฐ | 16 | 11 | 10 | 37 |
| 2 |  เยอรมนีตะวันออก | 11 | 7 | 5 | 23 |
| 3 |  ฮังการี | 3 | 1 | 0 | 4 |
| 4 |  สหภาพโซเวียต | 2 | 5 | 4 | 11 |
| 5 |  บริเตนใหญ่ | 2 | 1 | 5 | 8 |
| 6 |  เยอรมนีตะวันตก | 1 | 2 | 1 | 4 |
| 7 |  ออสเตรเลีย | 1 | 2 | 0 | 3 |
| 8 |  อิตาลี | 1 | 1 | 2 | 4 |
| 9 |  แคนาดา | 0 | 4 | 2 | 6 |
| 10 |  เนเธอร์แลนด์ | 0 | 2 | 3 | 5 |
| 11 |  ญี่ปุ่น | 0 | 1 | 3 | 4 |
| 12 |  เม็กซิโก | 0 | 0 | 1 | 1 |
| 12 |  สวีเดน | 0 | 0 | 1 | 1 |
| รวม | รวม | 37 | 37 | 37 | 111 |
แหล่งข้อมูลอื่น

FINA Official Website
World Swimming Championship Results
กุสตาโบ เปเรซ เอร์นันเดซ

ระวังสับสนกับ กุสตาโบ เอร์นันเดซ เปเรซ ผู้กำกับภาพยนตร์ชาวเวเนซุเอลา
| กุสตาโบ เปเรซ เอร์นันเดซ Gustavo Perez Hernandez |
| --- | --- |
ชื่อภาษาเกิด: Gustavo Perez Hernandez
สัญชาติ:  เม็กซิโก
รูปแบบ: มวยไทยโบราณ มวยไทย มวยไทยเลิศฤทธิ์
ครูผู้สอน: มวยไทยเลิศฤทธิ์ : มาร์โก เด เชซาริส (Bramarjarn Marco de Cesaris) 
นักเรียนเด่น: มวยไทย : ฟรังกี "หนุมาน" ราโมส (Franky "Hanuman" Ramos) 
กุสตาโบ เปเรซ (สเปน: Nak Su Kru Yai Gustavo Perez) มีชื่อจริงคือ กุสตาโบ เปเรซ เอร์นันเดซ เป็นผู้ฝึกสอนมวยไทยทั้งมวยไทยโบราณ, มวยไทย และมวยไทยเลิศฤทธิ์ อย่างเป็นทางการในประเทศเม็กซิโก ที่ประสบความสำเร็จในการเผยแพร่ความรู้ในทวีปอเมริกากลาง และอเมริกาใต้
ประวัติ

กุสตาโบ เปเรซ เป็นผู้ฝึกสอนมวยไทยโบราณที่มีความโดดเด่น และเป็นที่ปรึกษาด้านศิลปะมวยไทย ให้แก่สภาศิลปะการต่อสู้แบบผสมแห่งละตินอเมริกา
ในปี ค.ศ. 2011 เขายังทำหน้าที่เป็นโปรโมเตอร์มวยไทย เมื่อครั้งที่ฟรังกี "หนุมาน" ราโมส เข้าแข่งขันชิงแชมป์มวยไทยคู่เอก ของมวยไทยสภามวยโลก
ด้านกิจกรรมการกุศล ในปี ค.ศ. 2015 เขาได้จัดงานสัมมนามวยไทยขึ้น เพื่อนำรายได้ทั้งหมดไปบริจาคให้แก่ผู้ป่วยโรคมะเร็ง
แหล่งข้อมูลอื่น

กุสตาโบ เปเรซ เอร์นันเดซ ที่อินสตาแกรม
กุสตาโบ เปเรซ เอร์นันเดซ ที่เอกซ์ (ทวิตเตอร์)
กุสตาโบ เปเรซ เอร์นันเดซ ที่เฟซบุ๊ก
เรนะ ทาเกดะ

Japanese actress and model
| เรนะ ทาเกดะ |
| --- | --- |
武田 玲奈
เรนะ ทาเกดะ ในปี พ.ศ. 2564
เกิด:  (1997-07-27) 27 กรกฎาคม ค.ศ. 1997 (27 ปี) อิวากิ, ฟุกุชิมะ, ประเทศญี่ปุ่น
อาชีพ: นางแบบ นักแสดง
ปีปฏิบัติงาน: พ.ศ. 2556–ปัจจุบัน
ตัวแทน:   Vithmic Co., Ltd.  TRUSTAR 
ส่วนสูง: 165 เซนติเมตร (5 ฟุต 5 นิ้ว)
เว็บไซต์: takeda-rena.com
เรนะ ทาเกดะ (ญี่ปุ่น: 武田 玲奈; โรมาจิ: Takeda Rena), เกิด 27 กรกฎาคม พ.ศ. 2540 ชื่อเล่นเรนะเรนะ (れなれな)  เป็นนักแสดงและนางแบบชาวญี่ปุ่น ในเครือบริษัท Vithmic Co., Ltd.
ประวัติ

เรนะ ทาเกดะ (ญี่ปุ่น: 武田 玲奈; โรมาจิ: Takeda Rena) เกิดที่เมืองอิวากิ, จังหวัดฟูกูชิมะในปี พ.ศ. 2540 ในเดือนธันวาคม พ.ศ. 2556 เธอชนะการแข่งขันที่มีชื่อว่า "Seeking a second Kumicky" จากผู้สมัคร 2,020 คน เธอเป็นนางแบบพิเศษในนิตยสาร Popteen ตั้งแต่เดือนกุมภาพันธ์ พ.ศ. 2557 ถึงเดือนเมษายน พ.ศ. 2559 ตั้งแต่ฉบับเดือนมิถุนายน พ.ศ. 2559 เธอได้เป็นนางแบบพิเศษของนิตยสาร Non-no ภาพยนตร์เปิดตัวของเธอในปี พ.ศ. 2558 คือเรื่อง Prison School ซึ่งเธอรับบทเป็นหนึ่งในนักแสดงหลัก
ผลงาน > ภาพยนตร์

| ปี | ชื่อ | บทบาท | ผู้อำนวยการ | หมายเหตุ | อ้างอิง |
| --- | --- | --- | --- | --- | --- |
| 2015 | Chicken's Dynamite |  | โทชิมิตสึ อิซึกะ |  |  |
| 2015 | Assassination Classroom | ยูซึกิ ฟูวะ | เออิจิโระ ฮาสุมิ | บทบาทเปิดตัว |  |
| 2015 | The Edge of Sin | ชิอากิ คิมูระ | ยูกิจิ โอสึกะ |  |  |
| 2015 | Halloween Nightmare 2 | นานามิ |  |  |  |
| 2016 | Assassination Classroom: Graduation | ยูซึกิ ฟูวะ | เออิจิโระ ฮาสุมิ |  |  |
| 2016 | The Stare | นามิ มิยาซาว่า |  |  |  |
| 2016 | Wolf Girl and Black Prince | มายุ นานาเสะ | ริวอิจิ ฮิโรกิ |  |  |
| 2016 | Kiri: Shokugyô Koroshiya |  |  |  |  |
| 2016 | Mynavi presents TOKYO CITY GIRL 2016 (Local Tokyo)  |  |  |  |  |
| 2017 | Saki | คานะ อิเคดะ | ยูอิจิ โอนุมะ |  |  |
| 2017 | Kōsai Kinenbi | ซายะ |  | บทบาทนำ |  |
| 2017 | Poetry Angel | แอนเนะ มะรุยะมะ |  | บทบาทนำ |  |
| 2017 | Last Cop the Movie | มิซากิ โอซาไน |  |  |  |
| 2017 | Papa no Obentō wa Sekaiichi | มิโดริ |  | บทบาทนำ |  |
| 2018 | Werewolf Game: Inferno | ฮิโรมิ โนโนยามะ |  | บทบาทนำ |  |
| 2018 | Kamen Rider Amazons the Movie: The Last Judgement | มิซึกิ มิซึซาว่า | ฮิเดโนริ อิชิดะ |  |  |
| 2020 | Oishi Kyushoku Final Battle | ฮิโตมิ มิโซโนะ |  |  |  |
| 2020 | Dance to Mita | มานาเบะ | โทชิมิตสึ อิซึกะ |  |  |
| 2020 | The Samejima Incident | นานะ ซาซากิ | จิโร่ นากาเอะ | บทบาทนำ |  |
| 2023 | Six Singing Women |  | โยชิมาสะ อิชิบาชิ |  |  |
| 2024 | Oi Handsome!! | มิก้า | มาซาโตชิ ยามากูจิ |  |  |
ผลงาน > อนิเมะ

| ปี | ชื่อ | บทบาท | เครือข่าย | หมายเหตุ | อ้างอิง |
| --- | --- | --- | --- | --- | --- |
| 2016 | One Piece Film: Gold | กระต่าย |  | บทบาทเสริม |  |
| 2019 | Business Fish | ไมโอ โทะฮิเมะ | Tokyo MX, BS11, Hulu |  |  |
ผลงาน > วิดีโอเกมส์

| ปี | ชื่อ | บทบาท | แพลตฟอร์ม | อ้างอิง |
| --- | --- | --- | --- | --- |
| 2019 | For Whom the Alchemists Exists | เลน่า | Mobile game |  |
ผลงาน > รายการวาไรตี้

Mezamashi TV: (2015-2016)
ผลงาน > โฆษณา

Pocky: 2016
บรรณานุกรม > นิตยสาร

Popteen, Haruki Kadokawa Corporation ค.ศ. 1980- เป็นรุ่นพิเศษตั้งแต่เดือนกุมภาพันธ์ ค.ศ. 2014 ถึงเมษา ค.ศ. 2016
Nylon Japan
Non-no, Shueisha ค.ศ. 1971- เป็นรุ่นพิเศษตั้งแต่เดือนมิถุนายน พ.ศ. 2016
Men's Non-No
Fine Boys
Men's Joker
Street Jack
Samurai ELO (Sanae Shobo)
CHOKi CHOKi
BLT (24 ตุลาคม ค.ศ. 2016 - Tokyo News Service) - ฉบับเดือนธันวาคม ค.ศ. 2016 "Tavillena"
Weekly Young Jump (Shueisha)
ค.ศ. 2015 ฉบับที่ 13 วันที่ 26 กุมภาพันธ์ ฉบับพิเศษขนาดใหญ่ฉบับที่ 20 วันที่ 16 เมษายน ฉบับออกจำหน่าย ฉบับที่ 25 ฉบับที่ 30 ฉบับที่ 41
ฉบับที่ 13 26 กุมภาพันธ์ ฉบับใหญ่พิเศษฉบับที่ 20 เมษายน 59 ฉบับที่ 25, ฉบับที่ 30, ฉบับที่. 41
ค.ศ. 2016 ฉบับที่ 6-7 merger issue, no. 18, no. 37-38 merger issue
ประจำปี ค.ศ. 2018 ฉบับที่ 36-37 ฉบับควบรวมกิจการ
2018 No. 36-37 merger issue
ลงเล่นนัดที่ 11 ประจำปี ค.ศ. 2019 ร่วมกับซาริอิ อิเคกามิ
Weekly Shōnen Sunday (12 สิงหาคม ค.ศ. 2015; 28 ตุลาคม ค.ศ. 2015, Shogakugan) No. 35 และ 46 ค.ศ. 2016 - ทั้งสองปก
Weekly Shōnen Magazine (Kodansha)
16 กันยายน ค.ศ. 2015, No. 42; 5 กันยายน ค.ศ. 2018, No. 40; ค.ศ. 2019 No. 1 - 5 ธันวาคม ค.ศ. 2018
6 มีนาคม ค.ศ. 2019, No.14; 20 พฤศจิกายน ค.ศ. 2019, No. 51
Soccer Game King (24 เมษายน ค.ศ. 2015, From One) - มิถุนายน ค.ศ. 2015 cover
Weekly Playboy (5 ตุลาคม ค.ศ. 2015, Shueisha) - 19 ตุลาคม ค.ศ. 2015, Issue No. 43
บรรณานุกรม > Photo Album

Twintail to Kikanjū (March 7, 2014, Famima Dot Com) ISBN 9784907292171
Carp Girl (August 29, 2014, MyNavi) ISBN 9784839953133
Short (March 31, 2016, Shueisha) ISBN 9784087807837
แหล่งข้อมูลอื่น

Official agency profile (ในภาษาญี่ปุ่น)
เว็บไซต์ทางการ (ในภาษาญี่ปุ่น) (September 7, 2018, to Present)
เว็บไซต์ทางการ (ในภาษาญี่ปุ่น) (to September 7, 2018)
Line official blog (ในภาษาญี่ปุ่น) (December 11, 2014, to Present)
Blog on Amebo
เรนะ ทาเกดะในปี พ.ศ. 2560
กิเยร์โม ริกอนโด

| กิเยร์โม ริกอนโด |
| --- | --- |
เกิด: กิเยร์โม ริกอนโด โอร์ติซ 30 กันยายน พ.ศ. 2523
| สถิติเหรียญโอลิมปิก> มวยสากลสมัครเล่น.ตัวแทนของ  คิวบา.โอลิมปิกฤดูร้อน |
| --- | --- | --- |
|  |  ซิดนีย์ 2543  | แบนตัมเวท |
|  |  เอเธนส์ 2547  | แบนตัมเวท |
มวยสากลสมัครเล่นชิงแชมป์โลก
|  |  เบลฟาสต์ 2544  | แบนตัมเวท |
|  |  เหมียนหยาง 2548  | แบนตัมเวท |
มวยสากลสมัครเล่นเวิลด์คัพ
|  |  อัสตานา 2545   | แบนตัมเวท |
|  |  มอสโก 2548  | แบนตัมเวท |
|  |  บากู 2549   | แบนตัมเวท |
กีฬาแพนอเมริกัน
|  |  ซานโตโดมิงโก 2546   | แบนตัมเวท |
กีฬาอเมริกากลางและแคริบเบียน
|  |  การ์ตาเฮนา 2549  | แบนตัมเวท |
มวยสากลสมัครเล่นชิงแชมป์คิวบา
|  |  2000–06 (7×)  | แบนตัมเวท |
กิเยร์โม ริกอนโด โอร์ติซ (สเปน: Guillermo Rigondeaux Ortiz) เป็นนักมวยสากลชาวคิวบา เกิดเมื่อ 30 กันยายน พ.ศ. 2523 ที่ซานติอาโก เด กูบา ประเทศคิวบา เป็นนักมวยที่ประสบความสำเร็จในการชกมวยทั้งมวยสากลสมัครเล่นและมวยสากลอาชีพ โดยได้เหรียญทองกีฬาโอลิมปิก 2 ครั้ง และยังเป็นแชมป์โลกหลายสถาบัน
มวยสากลสมัครเล่น

ริกอนโดติดทีมชาติคิวบาเข้าแข่งขันโอลิมปิก 2 ครั้ง ครั้งแรก โอลิมปิก พ.ศ. 2543 ที่ซิดนีย์ ประเทศออสเตรเลีย รอบแรก ชนะน็อก โมเอซ เซมเซมี จากตูนิเซีย ยก 1 เมื่อ 16 กันยายน รอบสอง ชนะอาร์เอสซี คาซูมาซะ สึจิโมโตะ จากญี่ปุ่น ยก 3 เมื่อ 21 กันยายน รอบก่อนรองชนะเลิศ ชนะ อะอาซี อะกากูว์โลลู จากตุรกี เมื่อ 26 กันยายน รอบรองชนะเลิศ ชนะ คลอเรนซ์ วิลสัน จากสหรัฐ เมื่อ 28 กันยายน รอบชิงชนะเลิศ ชนะ เรียมกุล มาลักเบกอฟ จากรัสเซีย เมื่อ 30 กันยายน ได้เหรียญทอง
ต่อมา ริกอนโดติดทีมชาติเข้าแข่งขัน โอลิมปิก พ.ศ. 2547 ที่เอเธนส์ ประเทศกรีซ รอบแรก ชนะ หลิว ยฺเหวียน จากจีน เมื่อ 17 สิงหาคม รอบสอง ชนะอาร์เอสซี เมห์รุลลอห์ ลาสซี จากปากีสถาน ยก 3 เมื่อ 20 สิงหาคม รอบก่อนรองชนะเลิศ ชนะ เกนนาดี โกวัลยอฟ จากรัสเซีย เมื่อ 23 สิงหาคม รอบรองชนะเลิศ ชนะ บาโฮดีร์จอน ซุลโตนอฟ จากอุซเบกิสถาน เมื่อ 27 สิงหาคม รอบชิงชนะเลิศ ชนะ วรพจน์ เพชรขุ้ม จากไทย เมื่อ 29 สิงหาคม ได้เหรียญทอง
มวยสากลอาชีพ

ริกอนโดไม่ไปปรากฏตัวในการแข่งขันกีฬาแพนอเมริกันที่บราซิลใน พ.ศ. 2550 และมีข่าวว่าเขาจะลี้ภัยไปสหรัฐเพื่อชกมวยสากลอาชีพเช่นเดียวกับยัน บาร์เตเลมี, ยูริโอร์กิส กัมโบอา และออดลานิเอร์ โซลิสที่ลี้ภัยไปก่อนหน้านี้ในปีเดียวกัน อีกเดือนต่อมา เขามอบตัวกับตำรวจบราซิลเพื่อกลับคิวบา แต่ประธานาธิบดีฟิเดล กัสโตร ประกาศว่าริกอนโดไม่สามารถติดทีมชาติคิวบาได้อีก ริกอนโดลี้ภัยอีกครั้งผ่านเม็กซิโกไปยังไมอามีใน พ.ศ. 2552 และขึ้นชกมวยสากลอาชีพในที่สุด
ริกอนโดได้ครองแชมป์โลกในรุ่นซูเปอร์แบนตัมเวทหลายสถาบัน ทั้ง WBA WBO  ระหว่าง พ.ศ. 2556 - 2560 ใน พ.ศ. 2560 เขาได้รับยกย่องจากเดอะริงว่าเป็นนักมวยยอดเยี่ยมในรุ่นซูเปอร์แบนตัมเวท และนักมวยยอดเยี่ยมปอนด์ต่อปอนด์ในลำดับที่เก้า ในเดือนธันวาคม พ.ศ. 2560 ริกอนโดเลื่อนรุ่นขึ้นมาชิงแชมป์โลกในรุ่นซูเปอร์เฟเธอร์เวท กับวาซีล โลมาเชนโก ผลการชกริกอนโดแพ้อาร์ทีดียก 6